RESOLUCIÓN do 9 de decembro de 2009 pola que se resolven as solicitudes de subvención para o apoio ao emprendemento feminino (programa Emega) convocadas por Resolución do 3 de agosto de 2009 (Diario Oficial de Galicia do 14 de agosto).
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 15/12/2009

De conformidade co disposto na Resolución do 3 de agosto de 2009 pola que se establecen as bases reguladoras que rexerán as subvencións cofinanciadas polo Fondo Social Europeo, polo procedemento de concorrencia competitiva e baixo o réxime de minimis, para o apoio ao emprendemento feminino (programa Emega) e pola que se procede á súa convocatoria para o ano 2009, unha vez rematada a fase de instrución das solicitudes recibidas no Servizo Galego de Igualdade e vista a proposta de resolución formulada pola comisión de valoración, tendo en conta as dispoñibilidades orzamentarias e o disposto no artigo 13º da citada convocatoria,
RESOLVO:
Primeiro.-Conceder as subvencións económicas que se indican a favor das empresas autónomas e sociedades que se enumeran no anexo I por aplicación dos criterios establecidos no artigo 12º da resolución de convocatoria.
No anexo II relaciónanse as solicitudes que non obteñen subvención económica por terse esgotado o crédito dispoñible e acadar unha puntuación inferior ás que resultaron subvencionadas; son consideradas como suplentes para seren atendidas unicamente no caso de se producir algunha das circunstancias recollidas no artigo 11.5º da resolución de convocatoria.
Segundo.-Excluír e declarar desistidas as solicitudes que se relacionan no anexo III, con indicación da causa específica, por incumprimento dos requisitos exixidos para ter dereito a subvención, por non cumprir o requisito de emenda e/ou achega dos documentos preceptivos no prazo establecido segundo o disposto no artigo 10º da resolución de convocatoria ou por desistencia expresa.
Terceiro.-A xustificación e o pagamento das axudas concedidas realizarase conforme o disposto no artigo 19º da resolución de convocatoria e demais normas de aplicación. O Servizo Galego de Igualdade adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte das beneficiarias de calquera das obrigas establecidas na normativa aplicable a estas subvencións, incluída a publicidade das accións subvencionadas, suporá a perda do dereito a percibir a subvención correspondente.
Quinto.-Esta resolución esgota a vía administrativa e contra ela poderá interpoñerse recurso potestativo de reposición ante a directora do Servizo Galego de Igualdade, no prazo dun mes, contado desde o día seguinte ao desta publicación, de conformidade co establecido nos artigos 107, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro; ou ben directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao desta publicación, de acordo co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de decembro de 2009.
P.S. (Resolución 4-5-2009)
Marta González Vázquez
Secretaria xeral da Igualdade
Ver referencia pdf "24300D008P046.PDF"
Ver referencia pdf "24300D010P054.PDF"